Karisimbi

Karisimbi er en stratovulkan i Virungafjellene på grensen mellom Den demokratiske republikken Kongo og Rwanda i Sentral-Afrika. Karisimbi har en høyde på 4507 meter over havet, og er det høyeste av de åtte største vulkanene i Virungafjellene, som er en del av den vestre Riftdalen. Det er flere andre vulkaner i nærheten av Karisimbi: Mikeno i øst, Bisoke i nordøst og Nyiragongo i vest, på den andre siden av Riftdalen. Vulkanen er sovende, og hadde trolig sitt siste utbrudd rundt 8050 f.Kr. Fjellet er det høyeste i Rwanda, det tredje høyeste i Den demokratiske republikken Kongo og det 15. høyeste i hele Afrika.

Fjellet ble første gang besteget i 1903. Den 27. februar 1908 ble en ekspedisjon ledet av Egon Von Kirschstein på vei ned fra fjellet rammet av en haglbyge og snøstorm som gjorde at tjue av ekspedisjonens medlemmer døde. Navnet kommer fra ordet amasimbi som på det lokale språket kinyarwanda betyr «snø». Snø kan legge seg på toppen av fjellet mellom juni og august.

Referanser

Eksterne lenker 

Fjell i Den demokratiske republikken Kongo
Landformer i Rwanda
Vulkaner i Afrika
Stratovulkaner